recursal/SuperWikiNEXT-32B huggingface dataset:
**Силогизам** (лат. *syllogismus* < грчки. συλλογισμóς: логичен заклучок) — облик на логичко дедуктивно заклучување, мисловен процес со кој од два или повеќе веќе завршени судови (*премиса*, претпоставки) се изведува нов суд (*conclusio*, заклучок), кој овозможува заеднички поим (*terminus medius*, посреден термин) во двете премиси.

Традиционален и воедно најпознат пример на силогизам е:

> Главна премиса: *Сите луѓе се смртни.*
> 
> 
> Споредна премиса: *Сократ е човек.*
> 
> 
> 
>  Заклучок: *Сократ е смртен.*
> 
>

Видови силогизми
----------------

 Врски меѓу четирите вида на категорични силогизми - црвено: се; црно - не се
Има бесконечен број силогизми, но само 256 се од логички различни видови, а само 24 вида се валидни (види подолу). Категоричен силогизам има облик:

Главна премиса: *Сите М се P.*
Споредна премиса: *Сите S се М.*
Заклучок: *Сите S се P.*
Може да има четири вида премиси и заклучок на силогизам, означени со букви, како што следува. Значењето на буквите е опишано во табелата:

| *код* | *износ* | *субјект* | *копула* | *предикат* | *вид на суд* | *пример* |
| --- | --- | --- | --- | --- | --- | --- |
| А | Сите | S | е | P | општ потврден
(универзално афирмативни) | Сите мажи се смртни. |
| Е | Ниеден | S | не е | P | општ негативен
(универзално негациски) | Ниту еден човек не е совршен. |
| I | Некои | S | се | P | посебно потврден
(партикуланоро афирмативни) | Некои луѓе се здрави. |
| O | Некои | S | не се | P | посебно негативен
(партикуларно негациски) | Некои луѓе не се богати. |

Уште Аристотел вовел скратен запишување на категорични силогизми со инфикси:

| Форма | Краток запис | Предикатна логика |
| --- | --- | --- |
| Сите A се B | AaB | {\displaystyle \forall x(A(x)\rightarrow B(x))} *или* {\displaystyle \neg \exists x(A(x)\land \neg B(x))} |
| Ниеден A е B | AeB | {\displaystyle \neg \exists x(A(x)\land B(x))} *или* {\displaystyle \forall x(A(x)\rightarrow \neg B(x))} |
| Некои A се B | AiB | {\displaystyle \exists x(A(x)\land B(x))} |
| Некои A не се B | AoB | {\displaystyle \exists x(A(x)\land \neg B(x))} |

Наводи
------

1. ↑   Hrvatska enciklopedija Natuknica: slogizam, www.enciklopedija.hr (pristupljeno 7. rujna 2017.)
2. ↑  Буквите доаѓаат од латинскиот "***A***ff***I***rmo" (потврдувам) и "n***E***g***O***," (негирам)
**Стојмен Михајловски** (роден на 22 декември 1941

 година во село Трново, Кривопаланечко - починал на 11 јули 2020

 година во Скопје) — македонски правник и политиколог.

Животопис
---------

Стојмен Михајловски основно образование и гимназија завршил во Скопје. Дипломирал на Правниот факултет во 1965 година во Скопје. Докторирал на Факултетот за политички науки во Сараево, на тема „*Ефикасноста на политичкото одлучување*" во 1979 година. Работел како научен истражувач и научен советник во Институтот за социолошки и политичко-правни истражувања во Скопје (1966–1993). Избран за судија во Уставниот Суд на Македонија во периодот од 1994 до 2003 година, и бил еден од првите девет уставни судии по независнота на Република Македонија. Во 2005 година станал редовен професор по уставно право на Факултетот за општествени науки во Скопје. Објавил поголем број трудови од областа на избирачкото право и политичкиот систем. 

Одликуван е со Орден за заслуги за народ со сребрен венец и добитник е на Плакета на Универзитетот „Св. Кирил и Методиј" – Скопје. Стојмен Михајловски е еден од основачите и на Социјалистичката партија на Македонија.

Наводи
------

1. ↑  Ристовски, Блаже, уред. (2009). „*Михајловски*". *Македонска енциклопедија*. , книга II (М-Ш). Скопје: МАНУ. стр. 974. Text "series
" ignored (help)
**Татјана Романовна Лебедева** (руски:Татьяна Романовна Лебедева, родена на 21 јули 1976 во Стерлитамак) е руска атлетичарка која се натпреварува во техничките дисциплини скок во далечина и трискок.

Кариерата ја започнала во 1998 година, кога станала и шампион на Русија во трискок. Во 2000, на Европското првенство во сала одржано во Гент го освоила златниот медал. На светското првенство во Едмонтон во 2001, Татјана го освои златниот медал во трискок, а златото го одбрани и на светското првенство во Париз во 2003. На светското првенство во сала одржано во Москва во 2004, таа прескокна 15,36m со што постави нов светски рекорд во сала во дисциплината трискок.

На Летните олимписки игри - 2004 одржани во Атина, Татјана го освои златниот медал во скок во далечина, но како голема фаворитка целосно потфрли во дисциплината трискок.

Во 2005, Лебедева не настапи на светското пвенство поради повреда, но успеа да победи на сите 6 митинзи од Златната лига со што доби награди вредна злато во вредност од 1,000,000$.

Во 2007, Татјана настапи на светското првенство каде што го освои златниот медал во скок во далечина и сребрениот во трискок.

На Летните олимписки игри - 2008, таа настапи во дисциплините трискок во која го освои сребрениот медал и во скок во далечина каде имаше исто остварување.

Во септември 2002, Татјана стана мајка, со раѓањето на ќерка и Настја.

Надворешни врски
----------------

* Слики на Татјана Лебедева
Silhouette of a red octagonЦрвениот осумаголник симболизира „стоп" дури и без зборови.
**Симбол** — во основа е претставителен поим за одреден концепт или квантитет, т.е. идеја, објект, квалитет итн. Во психолошка и филозофска смисла, сите концепти се симболично во природата и репрезентациите за овие концепти се артифакти што го предаваат симболичното значење низ алегорија (но не директно).

Говорниот јазик, на пример, се состои од поединечни гласови што означуваат симболични концепти (зборови), подредени на начин што понатаму наметнува значење.

Симболот како тема во уметноста и во популарната култура
--------------------------------------------------------

* „Цената на симболот" — суфиска приказна.
* „Симболи" (*Symbols*) — песна на ирскиот поет Вилијам Батлер Јејтс.

Наводи
------

1. ↑  *Суфиски приказни*. Скопје: Темплум, 2017, стр. 81.
2. ↑  Viljem Batler Jejts, *Kula*. Beograd: Beogradski izdavačko-grafički zavod, 1978, стр. 140.
**Татјана Михаиловна Карпова** е родена на 17 јануари 1916 година, а починала на 26 февруари 2018 година. Таа била руска театарска и филмска глумица.

Таа е родена во Харков, Украина, на 17 јануари 1916 година. Татјана Карпова започнала со глума на својата 13-годишна возраст. Таа се приклучила на театарот „Мајаковски" во 1938 година. Во 1960 година, Карпова ја именувале за Народен уметник на РСФСР, а ја назначиле за Народен уметник на СССР во 1990 година. Таа се пензионирала во 2003 година, а починала во Москва на 102-годишна возраст на 26 февруари 2018 година.

Наводи
------

1. ↑  „Умерла старейшая актриса театра Маяковского Татьяна Карпова" (руски). Rossiya Segodnya. 27 February 2018. Посетено на 4 March 2018.

Надворешни врски
----------------

* Татјана Карпова на  Семрежната филмска база на податоци (англиски)
Свети Лука Еладски (896-953 г. н.е.). Мозаик од манастирот Хосиос ЛукасСвети Лука Еладски (896-953 г. н.е.). Мозаик од манастирот Хосиос Лукас
**Свети Лука Еладски** е христијански светец од 10 век.

Роден e во Касторија. Уште како дете никогаш на сакал да вкуси месо, животот го поминувал во чистота и молитва. Еднаш отишол со житно семе на нива да сее. Но по патот им го раздал на сиромасите поголемиот дел од семето а помалиот дел, што му преостанал, го посеал. Потоа св. Лука избегал од својата мајка вдовица во манастир. Ожалостената мајка усрдно се молела на Бога да ја каже тајната каде се наоѓа нејзиниот син. Игуменот на тој манастир сонувал три ноќи по ред дека некоја жена го напаѓа остро што ѝ го зел синот единец. Тогаш игуменот му наредил на Лука, веднаш да отиде кај својата мајка. Лука отишол, се видел со мајка си, но пак се оддалечил од неа, сега неповратно. се испостувал на таканаречената Јованова Гора. Ноќе Му се молел на Бога, а дење работел во бавчата и нивата, не заради себе, туку заради сиромасите и посетителите. Тој, пак, се хранел само со јачменов леб. Починал во 946 година.

Православната црква неговиот ден го чествува на 7 февруари.

Наводи
------

1. ↑  „Охридски пролог" стр. 53

|  |
| --- |
| *Оваа статија за светец е никулец. Можете да помогнете со тоа што ќе ја проширите.** п
* р
* у
 |
Капа на главата на генералот Коча Поповиќ
**Титовка** е име за војничка капа која ја носеле партизаните, а подоцна и пионирите и припадниците на ЈНА. Добила име по југословенскиот претседател Тито. Војничката била маслинесто зелена, додека пионерската била прво бела, а подоцна ја смениле во сина боја.

На предниот дел од капата стоела црвена ѕвезда (метална или зашиена од црвена тканина).

Наводи
------

1. ↑  „Sukob na pomolu". Архивирано од изворникот на 2019-10-24. Посетено на 2019-10-25.
2. ↑  Стојковић, Драгана. „Од фурунџинице до пекаре" (PDF). *УДК 39:664.6(497.11)(091)*: 120.
3. ↑  „Учионица историје".

Поврзано
--------

* Триглавка
* Буденовка

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Отпорно-температурна одлика на типичен НТК термистор
**Термистор** – вид отпорник чиј електричен отпор се менува со промена на температурата. Заради оваа особина, термисторите наоѓаат примена како сетилници на температурни промени.

За жал, зависноста на отпорот од температурата е нелинеарна, што го отежнува користењето на термисторите. Од друга страна, осетливоста е голема и на мали промени на температурата. Заради тоа, термисторите најмногу се користат таму каде што е потребно тестирање на граничните температури (горна и долна), а не за мерење на истата.

Термисторот се состои од пулупроводен материјал, обично некој вид метален оксид.

Начин на употреба
-----------------

При спој на термистор во напонски делител, излезниот напон расте при зголемување на температурата (заради тоа што отпорот на НТК термистор се смалува).
Термисторот може да се постави во отпорен мост или напонски делител. Кај напонскиот делител (на сликата), примената на отпор со температура доведува до промена на излезниот напон, што лесно се регистрира со волтметар или понатаму се обработува со аналогно-дигитален претворувач.

Видови
------

Главната поделба е на термистори со позитивен (позитивен температурен коефициент, ПТК) и негативен (НТК) температурен коефициент. Ако отпорот се зголемува со зголемување на температурата, тоа е ПТК термистор. Во спротивниот случај, се работи за НТК термистор.

Самозагревање и уништување
--------------------------

Симбол за термистор
При ниски температури, и многу мали струи низ термисторот може да предизвикаат доволно топлина да дојде до зголемување на температурата на истиот или смалување на отпорот. Ова смалување на отпорот предизвикува уште поголем струја низ термисторот и доаѓа до ефект на лавина, која може да го уништи термисторот (во најлош случај) или да доведе до погрешно мерење.

Заради овие проблеми, термисторот треба да биде редно (сериски) поврзан со обичен отпорник во напонски делител или мост и струјата низ термисторот треба да биде минимизирана.

Добри особини
-------------

* мали димензии
* ниска цена
* голема осетливост на промена на температурата
* брза реакција

Лоши особини
------------

* Нелинеарна Р-Т одлика
* Ограничен температурен опсег
* Грешки при мерењата и можно уништување заради самозагревањето

Надворешни врски
----------------

|  |  |
| --- | --- |
| Ризница | „Термистор" на Ризницата ? |

* Примена на термисторите
* А-Д претворувач со термистори
* Термистор на bucknell.edu Архивирано на 18 октомври 2004 г.
* Податоци за термистори
* Пресметка на термистор на sourceforge.net
* What Is A Thermistor? - Ametherm
* NTC Thermistor Beta with Calculator - Ametherm
* The thermistor at bucknell.edu Архивирано на 18 октомври 2004 г.
* Software for thermistor calculation at Sourceforge
* "Thermistors & Thermocouples:Matching the Tool to the Task in Thermal Validation" - Journal of Validation Technology

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4128535-9
* NDL: 00570083
* NKC: ph538429

 |

 |
**Дамаскин Габровски** е христијански светец.

се подвизувал во Хилендар, каде што станал игумен. Кога од некои Османлии го побарал манастирскиот долг, тие наговориле една жена муслиманка, таа влегла во куќата каде што живеел Дамаскин. Тогаш Турците дошле и ја нашле таа жена, па гоо двлекле Дамаскин пред судијата. На Дамаскин му било предложено: или да биде обесен или да се потурчи, на што тој смело одговорил: "*Би била лудост кога јас за привремениот живот ќе купам вечнапогибел*".

Бил обесен во 1771 година, во Свиштов. Од страна на Бугарската православна црква е канонизиран за светец.

Православната црква нејзиниот ден го чествува на 16 јануари.

Наводи
------

1. ↑  „Охридски пролог" стр. 21

|  |
| --- |
| *Оваа статија за светец е никулец. Можете да помогнете со тоа што ќе ја проширите.** п
* р
* у
 |
Карта на Тихоокеанскиот Театар
**Тихоокеанско боиште** — боиште на операциите на американските сили за време на Втората светска војна во Тихиот Океан во периодот од 1941 до 1945 година. Од средината на 1942 година до крајот на војната во 1945 година, постоеле две американски оперативни команди во Тихиот Океан. Областите биле поделени на Централен Пацифик, Севеен Пацифик и Јужен Пацифик, под команда на адмиралот Честер Нимиц. Југозападниот дел на Тихоокеанскиот регион бил командуван од генералот Даглас Макартур.

Поради комплексните улоги на Армијата на САД и на морнарицата на САД во водењето на војна во Тихоокеанскиот театар, немало ниту еден командант на сојузничките сили, споредено со генералот Двајт Д. Ајзенхауер во Европскиот Театар.

Главните борби се одбиле помеѓу силите на Јапонија и САД.

Наводи
------

1. ↑  Douglas MacArthur as Supreme Commander SWPA
**Томиславград** — град и општина во централниот дел на Босна и Херцеговина, како дел од Херцегбосанскиот кантон. Според податоците од пописот во 2013 година, Томиславград има 5.760 жители.

Историја
--------

Регионот околу Томиславград бил населен уште во античкиот период. Кон крајот на бронзеното време регионот бил населен од страна на повеќе индоевропски племиња познати како Илири. Регионот бил населен со илирското племе Далмати.

По римското освојување на оваа област регионот бил вклучен во составот на провинцијата Далмација. Во текот на средниот век градот бил вклучен во составот на Босанско Кралство. На почетокот од 15 век Босна била освоена од Османлиското Царство. Во текот на овој период започнала изградбата на градот. Во 1878 година Томиславград бил окупиран од Австроунгарија. Од 1918 станал дел од Кралството на Србите, Хрватите и Словенците. Во 1929 година кралството било преименувано во Кралство Југославија и поделено во девет бановини.

Од 1941-1945, Томиславград бил дел од Независна Држава Хрватска. По крајот на Втората светска војна, Ливно станал дел од Социјалистичка Република Босна и Херцеговина, како дел од СФРЈ, а по распаѓањето станал дел од Федерација Босна и Херцеговина.

Население
---------

|  |
| --- |
| **Томиславград** |
| **Година** | **1991** | **1981** | **1971** |
| **Хрвати** | 3.164 (63,12%) | 2.528 (59,74%) | 1.809 (55,40%) |
| **Муслимани** | 1.472 (29,36%) | 1.248 (29,49%) | 1.167 (35,74%) |
| **Срби** | 219 (4,36%) | 214 (5,05%) | 241 (7,38%) |
| **Југословени** | 95 (1,89%) | 201 (4,75%) | 16 (0,49%) |
| **Останати** | 62 (1,23%) | 40 (0,94%) | 32 (0,98%) |
| **Вкупно** | **5012** | **4231** | **3265** |

Наводи
------

1. ↑  (хрватски) Bagarić, Ivo. Duvno: Povijest župa duvanjskog samostana. Sveta baština. 1989
2. ↑  The Cambridge Ancient History Vol. 11: The High Empire, AD 70-192 by Peter Rathbone, page 597, "... One such place was Delminium, from which the Illyrian Delmatae took their name, attacked more than once by Roman consuls ..."

Надворешни врски
----------------

|  |  |
| --- | --- |
| Ризница | „Томиславград" на Ризницата ? |

* „Općina Tomislavgrad". *Tomislavgrad.gov.ba*. 2016-02-29. Посетено на 2016-03-04.
* „バイクの免許を取ろう |". *Tomislavgrad-online.com*. 2015-09-25. Архивирано од изворникот на 2007-03-25. Посетено на 2016-03-04.
* „Početna". *Tomislavcity.com*. Посетено на 2016-03-04.
Систем за завршување на кабелски модем
**Терминален систем за кабелски модем** (англиски: **cable modem termination system** или **CMTS**) е опрема која се наоѓа кај кабелскиот оператор и служи за обезбедување на пренос на податоци со високи брзини низ постоечката Хибридна оптичко - кабелска мрежа на операторот, односно за кабелски интернет, VоIP и други протоколи на корисниците на кабелската мрежа.

Со цел да се обезбедат овие сервиси, кабелскиот оператор кај себе обезбедува Интернет врска со голем капацитет до некој обезбедувач на мрежни услуги, а на страната на корисникот кабелски модем. ТСКМ во зависност од капацитетот може да обезбеди услуга за 4,000 до 150,000 корисници.

ТСКМ може да се замисли како насочувач со Етернет интерфејс на едната страна и коаксијален RF посредник на другата страна. RF приклучокот ги пренесува RF сигналите од/до кабелскиот модем на корисникот.

Значи сообраќајот кој доаѓа од Интернет може да биде насочен (или премостен) преку Етернет посредникот на ТСКМ до RF посредникот кој е поврзан со хибридната оптичко кабелска мрежа на кабелскиот оператор.

ТСКМ пренесува само IP сообраќај, додека сообраќајот до кабелскиот модем од Интернет, познат како downstream сообраќај, се пренесува пеку енкапсулација на IP пакетите во MPEG пакети. MPEG пакетите се пренесуваат со користење на Квадратурна Амплитудна Модулација.

Upstream сообраќајот (од КМ до ТСКМ/Internet) се пренесува преку Ethernet рамки модулирани со QPSK, 16-QAM, 32-QAM, 64-QAM, или S-CDMA. Ова се прави во понискиот дел од честотниот опсег. Во повисокиот дел од честотниот опсег се пренесува downstream сигналот.

ТСКМ му дозволува на компјутерот на претплатникот да добие динамичка IP-адреса.

ТСКМ може да има имплементирано некои основни фунцкии за филтрирање со цел заштита од неавторизирано користење на мрежата или заштита од најразлични напади на мрежата. ТСКМ исто така може да игра улога на bridge или насочувач.

Кабелскиот модем на страната на корисникот не може директно да комуницира со другите модеми во мрежата. Значи, сообраќајот од кабелскиот модем до другите кабелски модеми или до Интернет се одвива преку серија на ТСКМ или традиционални насочувачи.

ТСКМ во суштина ги обезбедува повеќето од функциите кои може да се добијат преку DSLAM во еден DSL систем.

Поврзано
--------

* Кабелска телевизија
* Broadband internet

Надворешни врски
----------------

* TechWeb: CMTS Архивирано на 27 септември 2007 г. - објаснување и дијаграм.
* dslreports.com: Cable Users FAQ - Upstream модулација
**Свети Илија** (грчки: *Αϊ-Λιάς*, *Ај Лијас*) — поранешно село во Костурско, Егејска Македонија, на територијата на денешната општина Рупишта на Костурскиот округ во Западна Македонија, Грција.

Географија
----------

Селото се nao]alo високо на планината Саракина, на западниот брег на денешната акумулација Лошничко Езеро на реката Јазовино, притокa на Лошничка Река.

Историја
--------

Иконата на Свети Илија
Во XVIII век Свети Илија било едно од неколкуте мали сточарски селца растурени по Саракина. Неговите жители страдале од турски разбојници и околу 1800 г. се преселиле во Лошница и Косинец, вселувајќи се во куќите на семејството на Ахмед-бег, убиено во април 1800 г. од капетанот Муцо (Муцогрекос). Бидејќи му припаѓале на родот Санација, нивното маало во Лошница го добило името Санацииско. Кога го напуштиле Свети Илија, тие со себе ја понеле иконата на Свети Илија од истоимената црква, и ја поставиле во иконостасот на црквата „Св. Ѓорѓи" во Лошница, каде стои и денес. Дури и по конечната преселба во Лошница, селаните продолжиле да ја обработуваат нивната земја во старото село и таму да ги пасат овците. Црквата „Св. Илија" стоела сè до крајот на XIX век и таму се празнувал Илинден на 20 јули. На 9 мај се празнувал и денот на Свети Христофор во неговиот параклис над напуштеното село, сместен на истоимениот врв.

Наводи
------

1. 1 2 3  Αλεξίου, Γιώργος Τ (20 јули 2019). „Το εγκαταλειμμένο χωριό Αϊ-Λιάς της Καστοριάς". Fiout.gr. Посетено на 5 април 2022.
2. ↑  Симовски, Тодор Христов (1998). *Населените места во Егеjска Македониjа* (PDF). II дел. Скопjе: Здружение на децата-бегалци од Егејскиот дел на Македонија, Печатница „Гоце Делчев". стр. 40. ISBN 9989-9819-6-5.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Рупишта |
| --- |
|  |
| ОЕ Јон Драгумис1 | 
* Богатско
* Здралца
* Нова Костараџа
* Лошница
* Слимништа

 |
|  |
| ОЕ Рупишта | 
* Бела Црква
* Бухин
* Витан
* Вичишта
* Госно
* Долени
* Езерец
* Жиковишта
* Жужелци
* Забрдени
* Ланга
* Либешево
* Лудово
* Лучишта
* Мангила
* Марковени
* Моласи
* Нестиме
* Осничани
* Песјак
* Ресулјани
* **Рупишта**
* Семаси
* Скумско
* Старичани
* Шкрапари

 |
|  |
| Историски | 
* Братмир
* Костараџа
* Лагор
* Марчишта
* Оловраде
* Порино
* Свети Илија
* Соишта

 |
|  |
| 1 *Новодаден збирен назив кој не се води според ниеден топоним. Наречено по грчкиот пропагандист Јон Драгумис.* |

 |
**Списокот на Адријан Месинџер** (англиски: *The List of Adrian Messinger*) - американски филм од 1963 година, во режија на Џон Хјустон (John Huston), според сценариото на Филип Мекдоналд (Philip MacDonald), засновано врз неговиот истоимен роман од 1959 година. Главните улоги ги толкуваат: Кирк Даглас (Kirk Douglas), Џорџ Ц. Скот (George C. Scott), Дејна Винтер (Dana Wynter), Клајв Брук (Clive Brook), Гледис Купер (Gladys Cooper) и Џон Меривејл (John Merivale). Во ситни улоги, во филмот се појавуваат и: Тони Кертис, Берт Ланкастер, Роберт Мичам, Френк Синатра и режисерот Хјустон.

Синопсис
--------

Писателот Адријан Месинџер (го игра Меривејл) верува дека неколку несреќни случаи се меѓусебно поврзани и дека се работи за убиства. Тој го замолува својот пријател Ентони Гетрин (го игра Скот), пензиониран службеник во МИ5 да му помогне при што му го дава списокот со имињата на жртвите. Набргу, авионот со кој патува Месинџер е разнесен од експлозија и тој погинува. Сепак, еден од преживеаните се присетува на последните зборови на Месинџер, кои му помагаат на Гетрин да ја разоткрие тајната. Имено, сите претходни жртви во текот на Втората светска војна се бореле во Бурма и биле затворени во заробенички логор. Притоа, еден од нивните соборци (го игра Даглас) бил предавник, а потоа, тој заминал во Канада при што бил роднина на богат аристократ во Англија. Неговиот план е да ги убие сите заробеници во логорот во Бурма за да не остане ниеден сведок за неговото предавство. Откако извршува уште неколку убиства, тој пристигнува на имотот на богатиот аристократ, учествувајќи на ловот на лисици. Меѓутоа, тој дознава дека е откриен од Гетрин и затоа му подготвува замка, со намера да го убие. Меѓутоа, Гетрин е повешт и успева да го фати убиецот, кој во меѓувреме се маскирал како старец.

Наводи
------

1. ↑  HRT, The List of Adrian Messenger, američki film (пристапено на 22.5.2019)
Тактови 1-9 од Фугата бр. 2 во це-мол во три гласа, Ј.С. Бах
**Фуга** (од латински: *fuga* = „бегство") е композициски принцип во музиката, што се постигнува со нижење на музички имитации. Фугата може да биде единствен композициски принцип во музичкото дело, но структурите направени во согласност со овој принцип може да бидат вклучени во други музички форми, како што се кантата, миса, концерт или увертира.

Терминот *фуга* се користел уште во 14 век за да се одбележи музичкиот канон, а подоцна и имитациите. Своето сегашно значење фугата го добила во текот на 17 век. Во ерата на високиот барок, фугата стана посебна музичка форма.

Одлика на фугата е комплексна работа на музичкиот мотив. Таа започнува со експозиција во првиот глас, кој вториот глас го повторува за квинта повисоко или за кварт подолу. Другите гласови се воведуваат на сличен принцип. Најчесто ги има три или четири. Фугите со два музички мотива се наречени „двојни фуги" (исто така има и тројни, четворни).

Најголемиот мајстор на компонирањето фуги бил Јохан Себастијан Бах.

Во времето по барокот, фугата се сметала за застарена музичка форма. Некои од композитори од поново време кои компонирале фуги, се: Феликс Менделсон (прелудиуми и фуги, опус 37), Жорж Бизе (шест фуги), Дмитриј Шостакович (24 прелудиуми и фуги за клавир, опус 87).

Музички пример
--------------

* За снимкава Фуга бр. 2 за 3 гласа во це-мол (7 KB) (помош·инфо) (Јохан Себастијан Бах)

Наводи
------

Надворешни врски
----------------

|  |  |
| --- | --- |
| Ризница | „Фуга (музика)" на Ризницата ? |

* Примери на фуга
* За фугите
| 
Поврзано |
| --- |
| * Настани во 369 година
* Државни водачи по година
 |

Ова е **список на државни водачи, премиери, и други водачи**  во **369** година. 
Ова е **список на државни водачи** во 369 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Театарска продукција** е секое дело на театарот, како што е изведена претстава, мјузикл, комедија или драма произведена од напишана книга или сценарио. Театарските продукции се прошируваат и на други ознаки за изведба како што се драмскиот и недраматичен театар, како и Танцовиот театар. Овие дела се заштитени со обично право или статутарно авторски права, освен ако се во јавна сопственост.

Овие продукции генерално прикажуваат глумци, костими и сценографии. Историјата на театарската продукција датира од Стара Грција .

Театарските продукции се разликуваат на многу начини. Тие можат да бидат што било, од продукции од средно училиште, како и од колеџ, театарски продукции во заедницата до летни акции и регионални театарски продукции сè до продукциите на Бродвеј и Кингс Роуд. Денешните современи театри прават и прикажуваат различни претстави и мјузикли кои привлекуваат многу различна публика.

Во целосни театарски продукции има голем број луѓе кои работат на многу видови претстави. Продуцентот добива финансии, вработува персонал и надгледува сè од почетокот до крајот на секоја емисија. Театарскиот персонал е разделен по оддел, што варира од театар до театар и продукција до продукција во зависност од потребите.

Продукцијата може да вработува и персонал на предниот дел и на задниот дел од театарот. Покрај изведувачи, сценски раце, сценски менаџери, техничари за осветлување и звук, многу театри ќе ангажираат воспитувачи, работници за концесии, чувари и обезбедување за монтирање на театарска продукција.

Театарските продукции може да вклучуваат и други видови изложби на изведби, кои вклучуваат импровизациски, скици и пародија изведби кои вклучуваат различни нивоа на вклученост од персоналот надвор од камерата или асистентите со цел да се создадат продукции.

Наводи
------

1. ↑  Farber, Donald C. (November 1, 2006). *Producing theatre: a comprehensive legal and business guide*. Limelight Editions; 3rd edition. стр. 1. ISBN 978-0-87910-317-0.
**„Стачка"** — песна на македонскиот поет Коле Неделковски, дел од поетската збирка „Молскавици", објавена во 1940 година, во Софија.

Анализа на песната
------------------

Во песната „Стачка" (зборот означува штрајк), поетот јасно ја искажува својата класна свест против социјалната неправда: наспроти безделниците во палатите, во „темниот и крвав град" работникот станал „човек — сенка" кој „стенка со своето срце од глад". Меѓутоа, поетот е оптимист, верувајќи во работниците кои „се врвчат у буен рој / од очи им молска сила / за крвав и страшен бој." Тој е сигурен дека работниците ќе го уништат „господарот клет", а тогаш, во новото праведно општество „мачни срца ќе пливнат / у радост сред грејнал свет".

Наводи
------

1. ↑  Тодор Димитровски, „Коле Неделковски (1912 — 1941)", во: Коле Неделковски, *Песни*. Македонска книга, Скопје, 1967, стр. 10.
| 
Поврзано |
| --- |
| * Настани во 394 година
* Државни водачи по година
 |

Ова е **список на државни водачи, премиери, и други водачи**  во **394** година. 
Ова е **список на државни водачи** во 394 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
| 
Поврзано |
| --- |
| * Настани во 359 година
* Државни водачи по година
 |

Ова е **список на државни водачи, премиери, и други водачи**  во **359** година. 
Ова е **список на државни водачи** во 359 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
Во француската кујна,**фугасе** е еден вид леб кој обично се поврзува со Прованса, но во варијации го има и во други региони. Некои верзии се извајани или намалени во модел сличен на увото од пченица.

Историја и етимологија
----------------------

Во Стариот Рим, *panis focacius* бил тенок леб печен во пепелта на огништето (**focus** на латински). Ова станало широк спектар на лебови, кои вклучуваат фокација во италијанската кујна, хогаза во Шпанија, фогаса во Каталонија, фугаса во Лигуријан, погача на Балканот, погаса во Унгарија, фугасе во Прованса (првично напишана фогаца), фуас или фуее во други француски региони и на Каналските Острови. Верзијата на Прованса е поверојатно да има додатоци како маслинки, сирење, лук или аншоа, кои се како примитивна форма на пица без домати.

Исто така, во Португалија постои и *fogaça*, сладок леб. Во Бразил, *pão sovado* е типичен голем фугасе, додека рецепт, типичен за државите на Рио де Жанеиро, Еспирито Санто и околните региони, што е на половина пат помеѓу *fougasse* и *bolillo* (во овие региони познати како *pão francês* или *pão-de- сал*), нешто што личи на солен мал бриош, се нарекува *pão suíço*. Тие се можеби најслатки од солени рецепти  најчесто направени во Бразил. 

Фугасе традиционално се користеше за да се процени температурата на фурната на дрва. Времето што треба да се пече дава идеја за температурата на рерната и дали остатокот од лебот може да се вчита.

Фугасе е исто така еден вид тесто од Монако, кое е наполнето со бадеми и ореви.

Користрење во јадења
--------------------

Се користи за да се направи француска верзија на калзон, која може да има сирење и мали плодови од сланина во џебот направени со преклопување над лебот. Други варијации вклучуваат суво овошје, Рокфор и ореви или маслинки и козјо сирење. Подоцна е познато како фугас, иако тоа е повеќе сендвич отколку само еден вид леб.

Наводи
------

1. ↑  Root, Waverley (1992) [Originally published 1958]. *The Food of France*. New York: Vintage Books. стр. 43–44. ISBN 0-679-73897-5.
| 
Поврзано |
| --- |
| * Настани во 387 година
* Државни водачи по година
 |

Ова е **список на државни водачи, премиери, и други водачи**  во **387** година. 
Ова е **список на државни водачи** во 387 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
Булеварот на театарот "Фунамбулес" во Храмот пред неговото уништување во 1862 година (детаљ на сликарството на Адолф Мартеал Потемонт, Музеј Карнавалте)  

**Театарот Фунамбулес** е поранешен париски театар кој се наоѓа на поранешниот Булевар ду Темпле, наречен "Булевар ду Криме" (денес плоштадот Република).
Тој вил занесот на јавноста од 1830 година благодарение на пантомимите на Батист Дебиро и во него се видени почетоците на големиот класичен глумец Фредерик Лематре. Тој беше срушено во 1862 година за време на трансформациите на Париз за време на Втората империја.

Театарот
--------

Првично, тетарот претставувал едноставно место за состаноци за акробатите меѓу познатиот Театар де ла Гаите и помалиот Театар де ла Сементс, и бил изграден во 1816 година, со капацитет од 500 седишта.

Со успех, театарот бил проширен за  773 гледачи. Тој бил срушен во 1862 година, кога стариот булевар бил отстранет со главните дела на Хаусман.
Илустрација на систем кој станува се понарушен кога брзите и бавните честички се мешаат заедноИлустрација на систем кој станува се понарушен кога брзите и бавните честички се мешаат заедно
**Статистичката механика** е еден од столбовите на модерната физика. Оваа наука ги проучува на најосновно ниво сите физички системи со многу степени на слобода. Нејзиниот пристап е заснован на статистички методи, теорија на веројатноста и законите на микроскопската физика.

Со неа може да се објасни термодинамичкото однесување на големи системи. Оваа гранка на статистичката механика која се занимава и ја надополнува класичната термодинамика е позната како **статистичка термодинамика** или рамнотежна статистичка механика.

Статистичката механика опишува како макроскопските величини (на пр. температурата и притисокот) произлегуваат од микроскопските параметри кои флуктуираат околу одреден просек. Таа ги поврзува термодинамичките величини (на пр. топлински капацитет) со микроскопското однесување. Класичната термодинамика, пак, единствено ги мери и табулира тие величини.

Освен системи кои се во рамнотежа, статистичката механика ги проучува и тие кои се надвор од оваа состојба, преку својата гранка нерамнотежна статистичка механика (или уште позната како **статистичка динамика**). Статистичката динамика микроскопски ја моделира брзината на неповратните процеси, која е водена од нерамнотежа во некоја величина. Примери за такви процеси се хемиските реакции или текот на честички и топлина. Флуктационо-дисипативната теорема е основата која ја добиваме при примена на нерамнотежната статистичка механика при проучување на најпростите нерамнотежни ситуации со постојан проток во систем со многу честички.

Наводи
------

1. ↑  Tolman, Richard C. (1938). *The Principles of Statistical Mechanics*. Dover Publications. ISBN 9780486638966.
2. ↑  Gibbs, Josiah Willard (1902). *Elementary Principles in Statistical Mechanics*. Њујорк, САД: Charles Scribner's Sons.
| 
Поврзано |
| --- |
| * Настани во 367 година
* Државни водачи по година
 |

Ова е **список на државни водачи, премиери, и други водачи**  во **367** година. 
Ова е **список на државни водачи** во 367 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Филип Супо** (француски: *Philippe Soupault*, роден на 2 август 1897

 во Шавил - починал на 12 март 1990

 во Париз) — француски писател, романописец, критичар и политички активист, приврзаник на движењето надреализам.

Биографија
----------

Филип Супо е роден на 2 август 1897

 во Шавил, Франција.

Филип Супо бил активен во дадаизмот и подоцна го основал надреалистичкото движење со Андре Бретон. Супо го иницирал периодичното списание „*Littérature*" заедно со авторите Андре Бретон и Луј Арагон во Париз во 1919 година, време кое за многумина го означува почетокот на надреализмот. Првата негова книга, „*Les Champs magnétiques*" (1920), била заедно напишана со Бретон. Во 1927 Супо, со помош на неговата сопруга Мари Луиз, го превел делото од Вилијам Блејк, „*Песни на невиноста и искуството*" на француски јазик. Следната година Супо објавил монографијата од Блејк, тврдејќи дека поетот бил таков генијалец чија работа се очекувала да се распространи во надреалистичкото движење во литературата. Во периодот од 1937 до 1940 година работел во Радио Тунис, кога бил уапсен од страна на режимот на Вишиевска Франција, но успеал да побегне во Алжир.

Филип Супо подоцна отпатувал за САД, каде се задржал до крајот на Втората светска војна, кога во октомври 1945 година се вратил во Париз. Во 1957 година тој го напишал либретото за операта на Жермен Тајфер, „*La Petite Sirène*", врз основа на приказната на Ханс Кристијан Андерсен, „Малата сирена".

Филип Супо починал на 12 март 1990

 година во Париз.

Дела
----

* *Aquarium* (1917)
* *Rose des vents* (1919)
* *Les Champs magnétiques*, (1919, заедно со Бретон)
* *L’Invitation au suicide* (1921)
* *Westwego* (1922)
* *Le Bon Apôtre* (1923)
* *Les Frères Durandeau* (1924)
* *Georgia* (1926)
* *Le Nègre* (1927)
* *Les Dernières Nuits de Paris* (1928).
* *Le Grand Homme* (1929)
* *Les Moribonds* (1934)
* *Il y a un océan* (1936)
* *Odes à Londres bombardée* (1944)
* *Le Temps des assassins* (1945)
* *Odes* (1946)
* *L’Arme secrète* (1946)
* *Message de l'île déserte* (1947)
* *Chansons* (1949)
* *Sans phrases* (1953)
* *Arc-en-ciel* (1979)
* *Mémoires de l’oubli* (1981)
* *Poèmes retrouvés* (1982)

Наводи
------

1. ↑  Montagu, J. (2002). The Surrealists. Revolutionaries in Art and Writing 1919–35. London: Tate Publishing
2. ↑  Keith Aspley,"Blake, William", in *Historical dictionary of surrealism.* Lanham: Scarecrow Press, 2010. ISBN 9780810874992 (p. 71)
3. ↑  Keith Aspley, "Soupault, Philippe", in *Historical dictionary of surrealism.* Lanham: Scarecrow Press, 2010. ISBN 9780810874992 (pp. 446–48)

Надворешни врски
----------------

* 

* Филип Супо на Ризницата ?
| ← кислев       тевет (טֵבֵת)       шват → |
| --- |
| Царицата ЕстираЦарицата ЕстираНа 1 тевет 362 п.н.е. Естира крунисана за царица на Персија. |
| Реден број: | 10 |
| Денови: | 29 |
| Годишно време: | зима |
| Грегоријански: | декември–јануари |

**Тевет** (хебрејски: טֵבֵת); од акадски: *тебету*) — четвртиот месец од граѓанскиот и десеттиот месец од верскиот еврејски календар. Следи по кислев и му претходни на шват. Ова е зимски месец со 29 дена. Обично се паѓа во декември–јануари според грегоријанскиот календар.

Грегоријанска Нова година
-------------------------

Грегоријанската Нова година речиси секогаш се паѓа во тевет. Ретко се паѓа во околните два месеца (кислев или шват).

Празници во тевет
-----------------

* **25 кислев - 2 тевет**: Ханука
* **10 тевет**: Десетти тевет (Асара бетевет, *Посен ден*)

Тевет во еврејската историја
----------------------------

* 1 тевет (362 п.н.е.) — Естира станала царица на Персија.

Од библиската книга Естира, 2:16-17:

> 
> *И беше земена Естира кај царот Ксеркс, во неговиот царски дом, во десеттиот месец, односно во месецот тевет, во седмата година од царувањето негово. Царот ја засака Естира повеќе од сите жени, и таа ја доби неговата благонаклоност и љубов повеќе од сите девојки; тој ѝ стави на главата царски венец и ја постави за царица на местото на Астина.*
> 
> 
> 

По шест години, Пурим се паднал на 13 и 14 адар од хебрејската година 3504 (356 п.н.е.).

* 10 тевет (посен ден) - (587 п.н.е.) Опсада на Ерусалим

Наводи
------

1. ↑  сефардски, јеменски, мизрашки: ***тебет***, ашкенашки: ***тебес***
2. ↑  Данон, Цадик (2008). *Основни поими на јудаизмот* (PDF). прев. Марија Алексиќ (II. изд.). Скопје: Еврејска заедница во Република Македонија. ISBN 9989-102-14-7.
3. ↑  или 3 тевет, ако кислев е краток
4. ↑  Естира 2:16-17, Библија на македонски јазик: Стар завет, стр. 625 PDF

Надворешни врски
----------------

* Овој месец во еврејската историја (англиски)

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Месеци во еврејскиот календар |
| --- |
|  |
| 
* тишри
* хешван
* кислев
* тевет
* шват
* адар1
* нисан
* ијар
* сиван
* тамуз
* ав
* елул

 |  |
|  |
| 1 го вклучува и адар II во престапни години |

 |

Предлошка:Езелил
Стив Рајх во 2006
**Стивен Мајкл "Стив" Рајх** (play /ˈraɪʃ/; роден на 3 октомври 1936 година) е американски композитор, еден од пионерите на минималистичка музика заедно со Ла Монте Јанг, Тери Рајли, и Филип Глас.

Меѓу неговите иновации во компонирањето се издвојуваат користењето на tape loops во создавањето на фазорни модели (на пример во неговите рани композиции *It's Gonna Rain* и *Come Out*) и употребата на едноставни, чујни процеси при истражувањето на музички концепти (во композициите *Pendulum Music* и *Four Organs*). Овие композиции, значајни поради употребата на репетитивни фигури, спори хармонски ритми и канони, се исклучително влијателни во современата музика, пред сè во САД. Делата на Рајх добиваат таинствен карактер во 1980-тите со воведувањето на историски теми и теми од неговото Еврејско потекло, особено со *Different Trains*, композиција наградена на Греми за Најдобра класична современа композиција.

Стилот на Рајх имал влијание врз многу композитори и музички групи, опишан од музичкиот критичар Ендрју Клементс во *The Guardian* како "грст од живи композитори кои можат со право да потврдат дека е движечка сила во музичката историја", и критичарот Кајл Ган вели "може слободно да се каже дека е најголемиот американски жив композитор."

На 25 јануари 2007 година, Рајх беше добитник на Polar Music Prize, заедно со џез саксофонистот Сони Ролинс, а на 20 април 2009 година, се стекнува со Пулицерова награда за музика за композицијата *Double Sextet*.

Наводи
------

1. ↑  „Say How? A Pronunciation Guide to Names of Public Figures". National Library Service. May 2006. Посетено на October 15, 2009. See also here  and here (sound clip). Проверете ги датумските вредности во: `|accessdate=` (help)
2. ↑  Mertens, W. (1983), *American Minimal Music*, Kahn & Averill, London, (p.11).
3. ↑  Michael Nyman, writing in the preface of Mertens' book refers to the style as "so called minimal music"(ibid p.8).
4. ↑  "The term 'minimal music' is generally used to describe a style of music that developed in America in the late 1960s and 1970s; and that was initially connected with the composers La Monte Young, Terry Riley, Steve Reich, and Philip Glass." Sitsky, L. (2002), *Music of the twentieth-century avant-garde: a biocritical sourcebook,*Greenwood Press, Westport, CT. (p.361)
5. ↑  „Radio 3 Programmes – Composer of the Week, Steve Reich (b.1936), Episode 1". BBC. October 25, 2010. Посетено на October 16, 2011.
6. ↑  Gann, Kyle (July 13, 1999). „Grand Old Youngster". *The Village Voice*. Архивирано од изворникот на 2009-01-16. Посетено на September 27, 2008.
7. ↑  „Pulitzer Prize for Music citation 2009". Pulitzer.org. Посетено на October 16, 2011.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 113910813
* LCCN: n81022275
* ISNI: 0000 0001 0937 4170
* GND: 119286769
* SELIBR: 282207
* SUDOC: 027397653
* BNF: cb13898896t (податоци)
* ULAN: 500352228
* MusicBrainz: a3031680-c359-458f-a641-70ccbaec6a74
* NLA: 35750745
* NDL: 01068091
* NKC: jn20000604604
* BNE: XX869619
* CiNii: DA08482288
* RKD: 320365

 |

 |
| 
Поврзано |
| --- |
| * Настани во 388 година
* Државни водачи по година
 |

Ова е **список на државни водачи, премиери, и други водачи**  во **388** година. 
Ова е **список на државни водачи** во 388 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Филип Фидановски** (Скопје, 27 ноември 1977

) — македонски керамичар. Од 2019 година е избран за претседател на Друштвото на ликовни уметници на Македонија.

Животопис
---------

Фидановски е роден во Скопје на 27 ноември 1977 година. Дипломирал во 2002 година на одделот за керамика и магистрира во 2006 година на Националната уметничка академија во Софија, Бугарија. Во периодот од 2003 до 2008 година работел како доцент на Факултетот за ликовни уметности при универзитетот Св. „Кирил и Методиј" во Скопје. Од 2008 година е професор во Државното средно училиште за ликовни уметности и дизајн „Лазар Личеноски" во Скопје. Од 1995 до 2015 година учествувал на 43 групни изложби во Македонија, Србија, Бугарија, Хрватска, Чешка, Белгија, Египет.

Учествувал на голем број уметнички симпозиуми во Македонија и странство, добитник е на неколку награди и има организирано повеќе самостојни изложби.
Од март 2019 е избран за претседател на Друштвото на ликовни уметници на Македонија.

Наводи
------

1. ↑  Филип Фидановски нов претседател на Друштвото на ликовни уметници